21 Pilu ya mulena iswana sina linukana za mezi mwa lizoho la Jehova.+Uilibisa kwalata kaufela.+2 Linzila kaufela za mutu libonahala kuba zelukile ku yena,+Kono Jehova ki yena yatatuba lipilu.*+3 Kueza sesilukile ni sesiswanelaKi nto yetabisa hahulu Jehova kufita sitabelo.+4 Meeto aaikuhumusa ni pilu yeipahamisa—Yona lambi yezamaisa babamaswe, ki sibi.+5 Milelo ya babasebeza ka taata itahisa kuli zabona likonde,+Kono batu kaufela babaeza lika ka kayeye bakaba babotana.+6 Kufumana maluwo ka lilimi lelibulela buhataKuswana inge mbundu yefela, ili lilaba leliisa kwa lifu.*+7 Mifilifili ya babamaswe ika batanyela,+Kakuli bahana kueza lika ka kuya ka katulo yelukile.8 Nzila ya mutu yanani mulatu ikopami,Kono misebezi ya mutu yakenile ilukile.+9 Ki hande kupila mwa kona ya situwaKufita kupila mwa ndu iliñwi ni musali wa likomano.*+10 Mutu yamaswe ulakaza zemaswe;+Hashemubi mwanahabo yena.+11 Musheununi hafiwa koto, babasina zibo bakatalifa hahulu,Mi yabutali hafiwa kutwisiso, ufumana zibo.*+12 Mulimu, yena yalukile, utalima ndu ya mutu yamaswe;Utulula babamaswe kuli bayunde.+13 Mutu kaufela yatiba zebe yahae kuli asike autwa mubotana yaitilelelaNi yena ukabiza kono haana kualabiwa.+14 Mpo yefelwa kwa mukunda ikuyula buhali,+Mi kweta yepatilwe,* ikuyula mabifi amatuna.15 Yalukile wataba haeza lika ka kuya ka katulo yelukile,+Kono ki taba yemaswe ku babaeza zemaswe.16 Mutu yakeluha mwa nzila ya kutwisisoUkapumula mwahalaa batu babasina maata, babashwile.+17 Yalata mikiti* ukaba mubotana;+Yalata waine ni oli haana kufuma.18 Yamaswe ki tiululo ya mutu yalukile,Mi yasasepahali ukangiwa mwa sibaka sa babalukile.+19 Ki hande kupila mwa lihalaupaKufita kupila ni musali wa likomano,* yanyema kapili.+20 Maluwo abutokwa ni oli lifumanwa mwa ndu ya bababutali,+Kono sitoto sikasinya-sinya* zesiluwile.+21 Mutu kaufela yatundamena kupila ka kuluka ni ka lilato lelisa feliUkafumana bupilo, kuluka, ni kanya.+22 Mutu yabutali wakona kupahama* muleneñi wa babamaataNi kukusufaza maata ebasepile.+23 Yatokomela mulomo wahae ni lulimi lwahaeUisileleza kwa butata.+24 Ukabiza mutu yaikuhumusa, yaipahamisaKuli ki yaeza lika ka kuikankabeka, ili yasina tokomelo.+25 Salakaza yabuzwa sika mubulaya,Kakuli mazoho ahae ahana kusebeza.+26 Nako kaufela ulakaza lika ka mukwañuli,Kono yalukile wafana, hatimani.+27 Sitabelo sa babamaswe sanyenyisa.+Sinyenyisa hahulu hasifiwa ka mulelo omaswe!*28 Paki yabulela litaba za buhata ukashwa,+Kono mutu yateeleza ukafa bupaki bobuka konda.*29 Mutu yamaswe habonisi maswabi hafosize,+Kono nzila ya mutu yalukile ki yona yenamile.*+30 Hakuna butali, kamba temuho, kamba kelezo yekona kulwanisa Jehova.+31 Pizi ilukiselizwe lizazi la ndwa,+Kono Jehova ki yena yapilisa.+
cjk_Latn